Uefa otvorila postupak protiv HNS-a zbog incidenta u Parizu

Uefa je protiv HNS-a otvorila disciplinski postupak zbog ulaska navijača na travnjak i pirotehnike na Parku prinčeva. Odluka o mogućoj kazni je 21. srpnja

<p>Nakon sretnih vijesti i pobjede protiv Turske na startu Europskog prvenstva u Francuskoj, iz Uefe stižu nešto lošije vijesti. Hrvatsku očekuje nova kazna.</p><p>Uefa je na svojoj <a href="http://www.uefa.org/disciplinary/"><strong>službenoj stranici </strong></a>objavila kako je otvorila disciplinski postupak protiv Hrvatskog nogometnog saveza zbog <a href="https://www.24sata.hr/sport/idem-i-ja-slaviti-s-lukom-usao-na-teren-i-zagrlio-svog-idola-478440"><strong>ulaska navijača na teren</strong></a> i pirotehnike na Parku prinčeva na utakmici protiv Turske u nedjelju.</p><p>Odluku o mogućoj kazni Uefa će donijeti 21. srpnja.</p><h2>Navijač koji je utrčao na teren prenoćio u pritvoru</h2><p>Uefa je postupak otvorila i <strong>protiv turskog saveza </strong>i to zbog pirotehnike na stadionu te bacanja predmeta na travnjak, stoji na službenoj stranici.</p><p><strong>Hrvatski navijač</strong> ušao je na teren nakon što je Modrić zabio Turskoj pred kraj prvog dijela. Izmakao je pozornosti redara i na travnjaku je čak stigao zagrliti hrvatskoj junaka koji je golčinom osigurao Vatrenima pobjedu na startu.</p><p>Policija ga je privela na stadionu i prenoćio je u pritvoru.</p><p><strong>Hrvatska je Uefin recividist </strong>i proteklih godina je na crnoj listi zbog ponašanja navijača. To su loše vijesti zbog kojih bi HNS mogao dobiti visoku kaznu.</p><p>No <strong>olakotna okolnost </strong>je kako se ne radi o rasističkim ispadima za što je Uefa već žestoko kaznila Hrvatsku što je zapravo bilo upozorenje kako će kod sljedećeg incidenta upotrijebiti mjeru izbacivanja iz natjecanja.</p>